এ অভিজ্ঞতার কথা জানিয়ে বাংলাদেশ ব্যাংকের ওই কর্মকর্তা জানান, গেল বছর বাংলাদেশ ব্যাংক থেকে সিঙ্গাপুরে এক আন্তর্জাতিক সম্মেলনে যোগ দিতে গিয়েছিলেন। ওই সময় তিনি সরেজমিন মোবাইল ব্যাংকিং কোম্পানির হুন্ডি তৎপরতা দেখে এসেছেন। হুন্ডি তৎপরতা বেড়ে যাওয়ায় রেমিট্যান্স প্রবাহ অস্বাভাবিক হারে কমে যাচ্ছে। তাই রেমিট্যান্স প্রবাহ কমে যাওয়ার প্রকৃত কারণ অনুসন্ধানে বাংলাদেশ ব্যাংকের দু’টি টিম আলাদাভাবে আট দেশে পরিদর্শনে যায়।